কুঞ্জলতা
কুঞ্জলতা লতা জাতীয় উদ্ভিদের ফুল। অন্যান্য নামগুলো হলো তরুলতা, কামলতা, তারালতা, গেইট ফুল, গেইট লতা, সূর্যকান্তি ইত্যাদি। ইংরেজিতে একে cypress vine, cypressvine morning glory, cardinal creeper, cardinal climber, hummingbird vine ইত্যাদি নামে ডাকা হয়। কুঞ্জলতা উদ্ভিদের বৈজ্ঞানিক নাম Ipomoea quamoclit বা Quamoclit pinnata যা Convolvulaceae পরিবারের সদস্য। এটি দুনিয়ার প্রায় সকল ক্রান্তীয় অঞ্চলে পাওয়া যায়। ভারতের তামিল ভাষায় এর নাম 'mayil manikkam' (তামিল: மயில் மாணிக்கம்) এবং মালায়ালাম ভাষায় একে বলে ākāśamulla। নেপালী ভাষায় এর নাম 'জয়ন্তী ফুল'।